Diari Oficial de la Generalitat Valenciana


Sumari del DOGV 3723, del 04-04-2000 (2000/2129)

ORDRE de 26 de gener de 2000, de la Conselleria d'Economia i Hisenda, per la qual s'acorda l'afectació al domini públic de la Generalitat Valenciana, per a fins d'interés cultural derivats de l'existència de pintures rupestres, el dret de propietat que es té sobre l'immoble denominat Morella la Vella situat en el polígon 27, parcel·la 109 de Morella (Castelló).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3723

Data del DOGV
:   04-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2129


Data del document
:   26-01-2000

Organisme emissor
:   Conselleria d'Economia i Hisenda

Tipus de document
:   Ordre

Descriptors 

:   * Morella
    * cultura regional
    * propietat immobiliària

ORDRE de 26 de gener de 2000, de la Conselleria d'Economia i Hisenda, per la qual s'acorda l'afectació al domini públic de la Generalitat Valenciana, per a fins d'interés cultural derivats de l'existència de pintures rupestres, el dret de propietat que es té sobre l'immoble denominat Morella la Vella situat en el polígon 27, parcel·la 109 de Morella (Castelló). [2000/S2129]
  
Mitjançant Sentència 292/1999, de retracte de béns d'interés cultural, de data 2 de novembre de 1999 del Jutjat de Primera Instància número 3 de Castelló, la Generalitat Valenciana va adquirir el dret de propietat sobre l'immoble denominat Morella la Vella situat en el polígon 27, parcel·la 109 de Morella (Castelló), que consta en l'Inventari General de Béns i Drets de la Generalitat Valenciana amb el núm. A01/12/080/0004 com a bé patrimonial.
  
De conformitat amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Cultura, Educació i Ciència ha sol·licitat l'afectació de l'immoble assenyalat, per a ser destinat a fins d'interés cultural.
  
En virtut de tot això i d'acord amb el que disposen els articles 61 i 63 del text legal esmentat
  
ORDENE
  
Primer
  
S'afecta al domini públic de la Generalitat Valenciana, per a fins d'interés cultural, el dret de propietat que es té sobre l'immoble situat en el polígon 27, parcel·la 109 de Morella (Castelló), de 140 hectàrees de superfície, que consta en l'Inventari General de Béns i Drets de la Generalitat Valenciana amb el número A01/12/080/0004.
  
Limita: nord, terres de la Masia del Cluch; sud, les de les masies de Majín o Allepuz i de Roc; est, les de la caseta de Chocarro i Masia d'Allepuz; i oest, Masia de San Antonio.
  
Segon
  
L'immoble esmentat queda integrat en el domini públic de la Generalitat Valenciana, i correspon a la Conselleria de Cultura, Educació i Ciència l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Cultura, Educació i Ciència designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 26 de gener de 2000
  
El conseller d'Economia i Hisenda
  
VICENTE RAMBLA MOMPLET